**PAKALPOJUMA LĪGUMS Nr. DIKS – 19 –2335– lī**

Rīgā

2019. gada 22. oktobrī

**Rīgas domes Izglītības, kultūras un sporta departaments,** turpmāk – Pasūtītājs, Reģ. Nr. 90011524360, direktora p.i. I.Balamovska personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas pilsētas pašvaldības nolikums” 110. punktu un Rīgas domes 2009. gada 17. decembra nolikuma Nr. 36 “Rīgas domes Izglītības, kultūras un sporta departamenta nolikums” 15.3.6. apakšpunktu, no vienas puses, un

**Sabiedrība ar ierobežotu atbildību „NTI Partnership”**, reģistrācijas Nr. 40103916934, valdes *locekļa* Daiņa Apsīša personā, kurš rīkojas uz statūtu pamata, turpmāk – Izpildītājs, no otras puses, kopā sauktas – Puses, pamatojoties uz iepirkuma “Ziemassvētku egļu nodrošinājums pilsētas svētku noformējuma realizēšanas ietvaros”,identifikācijas Nr. RD IKSD 2019/27 rezultātiem (turpmāk – Iepirkums), noslēdza šādu Līgumu.

1. **Līguma priekšmets**
	1. Pasūtītājs uzdod Izpildītājam un Izpildītājs apņemas veikt Ziemassvētku egļu ciršanu Pasūtītāja norādītā teritorijā, egļu transportēšanu, uzstādīšanu, uzturēšanu eksponēšanas kārtībā un demontāžu no 20.11.2019. - 27.01.2020. pilsētas svētku noformējuma realizēšanas ietvaros, (turpmāk – Pakalpojums), saskaņā ar šā Līguma 1. pielikumu „Tehniskā specifikācija” (turpmāk – Tehniskā specifikācija), Līguma 2. pielikumu „Detalizēta izmaksu tāme” (turpmāk – Tāme) un Līguma 3. pielikumu „Egļu montāžas un demontāžas darbu grafiks 2019/2020” (turpmāk – Grafiks), saskaņā ar Iepirkuma dokumentiem un Izpildītāja Iepirkumam iesniegto piedāvājumu, kas abpusēji ir saskaņoti.
	2. Pasūtītājs patur tiesības tehnisku un objektīvu iemeslu dēļ koriģēt Līguma priekšmeta apjomu un izvietojumu. Apjoma korekcijas var izpausties kā pilnīga vai daļēja atteikšanās no Grafika atsevišķajās pozīcijās noteiktā apjoma un piegādes termiņa, bet ne vairāk par 30% (divdesmit procenti) no kopējā egļu skaita. Aprēķiniem par pamatu tiks ņemtas Tāmē noteiktās vienību cenas.
	3. Izpildītājs veic Pakalpojumu, izmantojot savus resursus, iekārtas un materiālus.
	4. Pakalpojuma izpildes termiņš ir līdz **27.01.2020.** vai līdz pilnīgai Pušu saistību izpildei.
	5. Izpildītājs sniedz pakalpojumus saskaņā ar Tehniskajā specifikācijā un Egļu montāžas un demontāžas darbu grafikā noteiktajiem termiņiem.
2. **Līguma summa un norēķinu kārtība**
	1. Līguma kopējā summa par Pakalpojuma izpildi tiek noteikta EUR 20 421,67 (divdesmit tūkstoši četri simti divdesmit viens *euro* un 67 centi), plus pievienotās vērtības nodoklis 21% EUR 4 288,55 (četri tūkstoši divi simti astoņdesmit astoņi *euro* un 55 centi), kas kopsummā ir**EUR 24 710,22** (divdesmit četri tūkstoši septiņi simti desmit *euro* un 22 centi*)*, saskaņā ar Tāmi (2. pielikums), kas ir Līguma neatņemama sastāvdaļa.

2.2. Pasūtītājs veic Līguma 3. pielikuma 14.-32. pozīciju summas apmaksu šādā kārtībā:

2.2.1. Maksājumi 80% apmērā par Līguma 3. pielikuma 14. – 32. pozīcijām tiek veikti saskaņā ar faktiski izpildīto Pakalpojuma daļu un saskaņā ar Tāmi (Līguma 2. pielikums) no kopējā Pakalpojuma daļas apmēra summas, kas tiek pārskaitīta 14 (četrpadsmit) dienu laikā no pieņemšanas - nodošanas akta par Pakalpojuma daļas (starpposma darbu) – par egļu nociršanas Pasūtītāja norādītā teritorijā, egļu transportēšanas un uzstādīšanas veikšanu, atbilstoši Tehniskajai specifikācijai (Līguma 1. pielikums), un pēc elektroniskā rēķina iesniegšanas Pasūtītājam;

2.2.2. Maksājumi 20% apmērā par Līguma 3. pielikuma 14. – 32. pozīcijām tiek veikti saskaņā ar faktiski izpildīto Pakalpojuma daļu un saskaņā ar Tāmi (Līguma 2. pielikums) no kopējā Pakalpojuma daļas apmēra summas, kas tiek pārskaitīta 14 (četrpadsmit) dienu laikā no pieņemšanas - nodošanas akta par Pakalpojuma pilnu sniegšanu savstarpējas abpusējas parakstīšanas dienas un pēc elektroniskā rēķina iesniegšanas Pasūtītājam.

2.3. Līguma summa tiek ieskaitīta Izpildītāja norādītajā bankas kontā.

2.4. Ja Izpildītājs nav izpildījis Līgumu pilnībā vai daļēji, Pasūtītājs nepieņem izpildi vai Līgumam neatbilstošu izpildes daļu.

2.5. Atlikušo Līguma summu par Līguma 3. pielikuma 1. līdz 13. pozīciju izmaksām **EUR 1 885,79** (viens tūkstotis astoņi simti astoņdesmit pieci *euro* un 79 centi), t.sk. 21% (divdesmit viens procents) pievienotās vērtības nodokļa EUR **327, 29** (trīs simti divdesmit septiņi *euro* un 29 centi) apmērā apmaksās Līguma 3. pielikuma 1.-13. pozīcijā noteiktās institūcijas 14 (četrpadsmit) dienu laikā, pamatojoties uz Izpildītāja sagatavotiem rēķiniem šīm institūcijām, kas jāsagatavo saskaņā ar Pasūtītāja kontaktpersonas norādījumiem.

1. **Rēķina formāts un iesniegšanas kārtība**

3.1.Izpildītājs sagatavo un iesniedz Departamentam apmaksai rēķinu elektroniskā formātā atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu.

3.2.Izpildītājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā rēķina apstrādes statusam.

3.3. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Departaments šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā rēķina apmaksu termiņu skaita no dienas, kad Izpildītājs ir iesniedzis atkārtotu rēķinu.

1. **Pakalpojuma izpildes nodošanas un pieņemšanas kārtība**
	1. Pakalpojumi tiek nodoti Pasūtītājam ar Pakalpojuma pieņemšanas – nodošanas aktu, kura projektu sastāda Pasūtītājs.
	2. Pasūtītājs 5 (piecu) darba dienu laikā pēc Izpildītāja paziņojuma par Pakalpojuma pabeigšanu veic Pakalpojuma vai attiecīgā Pakalpojuma posma pārbaudi un paraksta Pakalpojuma pieņemšanas – nodošanasaktu.
	3. Ja sniegtā Pakalpojuma laikā konstatēti trūkumi vai defekti vai neatbilstība Pakalpojuma uzdevuma noteikumiem, Pasūtītājs tiesīgs nepieņemt Izpildītāja Pakalpojumu līdz trūkumu novēršanai un neparakstīt aktu, vai parakstīt to ar attiecīgām atrunām.
	4. Izpildītājs novērš aktā norādītos Pakalpojuma trūkumus par saviem līdzekļiem ne vēlāk kā 10 (desmit) darba dienu laikā.
2. **Pušu atbildība**
	1. Pakalpojums Izpildītājam jāveic Līgumā noteiktajos termiņos.
	2. Izpildītājam ir tiesības uzticēt trešajām personām Pakalpojuma atsevišķu procesu izpildi. Piesaistot pakalpojuma izpildes procesā trešās personas, Izpildītājs atbildīgs Pasūtītājam par Līguma saistību pienācīgu izpildi.
	3. Ja Pakalpojuma sniegšana tiek veikta ar nokavējumu, Izpildītājs par katru nokavēto dienu maksā Pasūtītājam līgumsodu 0,5 % apmērā no Līguma kopējās summas, bet ne vairāk kā 10 % no Līguma kopējās summas.
	4. Par maksājumu kavējumiem Pasūtītājs par katru nokavēto dienu maksā Izpildītājam līgumsodu 0,5 % apmērā no Līguma kopējās summas, bet ne vairāk kā 10 % no Līguma kopējās summas.
	5. Visi no Pasūtītāja vai Izpildītāja saņemtie maksājumi pirmām kārtām tiek ieskaitīti līgumsoda apmaksā.
	6. Gadījumā, ja Izpildītājs nenodrošina savu saistību izpildi, Pasūtītājs ir tiesīgs vienpusēji atkāpties no Līguma un pieprasīt no Izpildītāja atlīdzināt radušos zaudējumus un saistīto izdevumu kompensāciju. Gadījumā, ja Pasūtītājs nenodrošina savu saistību izpildi, Izpildītājs ir tiesīgs vienpusēji atkāpties no Līguma un pieprasīt radušos izdevumu kompensāciju no Pasūtītāja.
	7. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	8. Pasūtītājs sadarbojas ar Izpildītāju, nodrošinot nepieciešamo atbalstu Pakalpojuma organizatorisko un tehnisko jautājumu risināšanā, sniedz Izpildītājam pēc tā pieprasījuma visu informāciju un dokumentāciju, kas nepieciešama, lai nodrošinātu Pakalpojuma veiksmīgu izpildi.
	9. Izpildītājs veic Līgumā un tā pielikumos minēto Pakalpojuma izpildi apzinīgi, centīgi, profesionāli, augstā kvalitātē, ar to iemaņu, rūpības un centības līmeni, kāds piemīt citiem šīs nozares profesionāļiem, kas veic līdzīga veida darbus. Darba rezultāts ir Līguma un pievienoto Līguma pielikumu pilna apjoma realizācija.
	10. Izpildītājs pilnā apmērā atbild par savā rīcībā izmantotajiem materiālajiem un finanšu līdzekļiem, kā arī par Pasūtītājam un trešajām personām radītajiem zaudējumiem, kas izriet tieši vai netieši no Izpildītāja un to piesaistīto personu rīcības.
	11. Pakalpojuma izpildes laikā Izpildītājam pēc Pasūtītāja pieprasījuma ir jāatrāda sagatavotais materiāls un jāatskaitās par darbu izpildes gaitu. Pasūtītāja pretenzijas par darba kvalitāti Izpildītājam ir saistošas un Izpildītājs nekavējoties tās novērš, neizmainot Līguma kopējo darbu veikšanas summu.
	12. Ja saskaņā ar Līgumu un tā pielikumiem Izpildītājs nav sniedzis atbilstošu Pakalpojumu vai arī Pakalpojums nav sniegts augstā kvalitātē, tad Pasūtītājs izveido komisiju, kurā ietilpst arī Izpildītājs, lai izvērtētu neizdarītos darbus vai sniegtā Pakalpojuma kvalitāti un pieņemtu lēmumu par Līguma summas samazinājumu un/vai soda naudas apmēru, vai neizmaksāt Līguma summu.
	13. Pasūtītājam ir tiesības pieņemt lēmumu par Līguma summas neizmaksāšanu, tās samazināšanu un naudas soda piemērošanu 30 (trīsdesmit) dienu laikā no konstatētā pārkāpuma un attiecīgā akta sastādīšanas brīža.
	14. Ja Izpildītājs nav nodrošinājis ar šo Līgumu uzņemto pienākumu izpildi tādu apstākļu dēļ, kuru iestāšanās ir tieši vai netieši atkarīga no Izpildītāja darbības vai bezdarbības, tad Pasūtītājam ir tiesības prasīt, bet Izpildītājam ir pienākums samazināt vai arī vispār atteikties no Līguma summas saņemšanas attiecīgajā laika posmā saskaņā ar Tehnisko specifikāciju un Izmaksu tāmi noteiktajā apmērā.
	15. Izpildītājs nodrošina, ka Pakalpojuma izpildē tiek iesaistīti tikai tie Izpildītāja darbinieki, kuri norādīti Iepirkumā iesniegtajā darbinieku sarakstā. Gadījumos, kad Izpildītājs vēlas veikt izmaiņas iepriekš apstiprinātajā darbinieku sarakstā, tā pienākums ir veikt tā atkārtotu saskaņošanu ar Pasūtītāju, ņemot vērā, ka iesaistītajiem tehniskajiem darbiniekiem ir darbu izpildei atbilstoša kvalifikācija.
	16. Izpildītājs apliecina, ka tā rīcībā ir visas atļaujas, kas nepieciešamas Pakalpojuma izpildei.
3. **Nepārvarama vara**
	1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
	2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
	3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
	4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
	5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
4. **Strīdu izskatīšanas kārtība**
	1. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
5. **Noslēguma noteikumi**
	1. Līgums stājas spēkā tā abpusējas parakstīšanas brīdī un ir spēkā līdz savstarpējo saistību pilnīgai izpildei, ko apliecina Pušu abpusēji parakstīts akts par līgumsaistību izpildi.
	2. Pirmstermiņa Līguma izbeigšana ir iespējama:
		1. ja Līgums tiek izbeigts pēc Pasūtītāja iniciatīvas saskaņā ar Līguma noteikumiem;
		2. pēc Līdzēju savstarpējas rakstveida vienošanās saskaņā ar Līguma noteikumiem.
	3. Pasūtītājs var vienpusēji atkāpties no Līguma saistību izpildes gadījumā, ja Izpildītājs pēc Pasūtītāja iepriekšēja brīdinājuma nenovērš vai nevar novērst darba izpildes gaitā konstatētos trūkumus un citas neatbilstības šī Līguma nosacījumiem vai abpusēji apstiprinātajiem Pakalpojuma sagatavošanas un izpildes nosacījumiem.
	4. Līgumattiecību pārtraukšana neatbrīvo Izpildītāju no līgumsoda samaksas un zaudējumu atlīdzības.
	5. Līguma grozījumi vai papildinājumi ir pieļaujami pie nosacījuma, ka tie nav pretrunā ar Publisko iepirkumu likuma 61. panta nosacījumiem un stājas spēkā tikai pēc tam, kad tie noformēti rakstveidā divos eksemplāros un Līdzēji tos savstarpēji ir parakstījuši, un kļūst par šī Līguma neatņemamu sastāvdaļu
	6. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
	7. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
	8. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
	9. Pušu kontaktpersona savstarpēji sadarbības koordinēšanai Līguma ietvaros:
		1. Pasūtītāja kontaktpersona: Ričards Štrauhs, tālr. ------, e-pasts \_\_\_\_\_\_\_\_\_\_\_\_;
		2. Izpildītāja kontaktpersona: Dainis Apsītis, tālr.-----, e-pasts.\_\_\_\_\_\_\_\_\_\_\_\_\_\_\_\_\_\_\_.
	10. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
		1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
		2. ja tās nosūtītas ar elektroniskā pasta starpniecību, izmantojot drošu elektronisko parakstu, tad 2 (otrajā) darba dienā pēc nosūtīšanas;
		3. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu.
	11. Līgums sastādīts latviešu valodā 2 (divos) eksemplāros uz 6 lapām ar 3 (trīs) pielikumiem uz 7 (septiņām) lapām, pa vienam eksemplāram katrai Pusei. Abiem eksemplāriem ir vienāds juridisks spēks.
	12. Atļaujas transportam un atstarojošās vestes saņemt un pēc Līguma izpildes nodot Pasūtītāja Kultūras pārvaldes Pilsētas svētku noformējuma nodaļā (Krišjāņa Valdemāra ielā 5, 404. kabinetā). Atļaujas transportam derīgas un lietot tikai Līguma izpildes ietvaros.
6. **Pušu rekvizīti un paraksti**

|  |  |
| --- | --- |
| **Pasūtītājs** **Rīgas domes Izglītības, kultūras un sporta departaments** Juridiskā adrese: Krišjāņa Valdemāra ielā 5, Rīgā, LV–1010Tālrunis: 67026816;e-pasts: iksd@riga.lv**Norēķinu rekvizīti:**Rīgas pilsētas pašvaldībaJuridiskā adrese: Rātslaukums 1, Rīga, LV-1050NMR kods: 90011524360 PVN. reģ. Nr.: LV90011524360Banka: Luminor Bank ASSWIFT kods: NDEALV2XKonta Nr. LV06NDEA0021000016220RD iestādes kods: 210Rīgas domes Izglītības,kultūras un sporta departamenta**direktors**\_\_\_\_\_\_\_\_\_\_\_\_\_\_\_\_\_ *Paraksts V.Uzvārds*\_\_\_\_\_\_\_\_\_\_\_\_\_ *Datums* | **Izpildītājs****Sabiedrība ar ierobežotu atbildību “NTI Partnership”**Reģistrācijas Nr. 40103916934 Juridiskā adrese:,Rīga, LV-1039Tālrunis: e-pasts: Banka: AS Swedbank,Kods: HABALLV22Konts: \_\_\_\_\_\_\_\_\_\_\_\_\_\_\_\_\_ *Paraksts V.Uzvārds*\_\_\_\_\_\_\_\_\_\_\_\_\_*Datums* |